Here is a page extracted from Wikipedia that may contain CSS, HTML, and a lot of unformatted text.

Title: حقيقه
Content: الحئيئة يعني لما واحد يقول الصدق , ودي بتيجي من الشرف والايمان الكويس والاخلاص .
 الفلاسفه مختلفين علي معناها عشان كده تلاقيها معناها مطاط مره تلاقيها مرتبطة بالواقع ومره تلاقيها مرتبطة بالصح , عشان كده محدش يقدر يدعي انه معاه الحئيئة او علي الاقل معاه الحئيئه كامله , انت مثلا شايف ان الحئيئة هى الصح يعني اى شئ صح هو حئيئة ,وواحد تاني شايف ان الواقع هو الحئيئة , وفي ناس شايفة الحئيئة هى الصدق . والموضوع لسه فيه جدل ونظريات كتير هنذكر بعضها .
 دا غير ان ممكن شخص شايف حاجه صح والمجتمع مش شايفها كده , والعكس .

نظريات حول الحقيقة

نظريات جوهرية

نظرية التشابه 
 بتقول النظرية دي واتباعها ان الحئيئة بتيجي من علاقتها اصلا بالاشياء , وكانك وضعت الاشياء فى ايد والاعتقادات بتاعة البشر فى ايد تانيه .
 النظرية دي جايه من فلاسفةاليونان (الاغريق )زي سقراط وبلاتو و ارسطوطلس . اللى ربطوا بين الحئيئة وبين الاشياء اللى بتمثلها .
 مثال علي النظرية دي من الفيلسوف توماس أكوينس فى القرن التلاتاشر اللى عمل معادلة باسمه ان الحئيئة بتساوي الاشياء مع الفكر .وفي معادلة تانيه قال ان الشئ بيكون صح وحئيئي لما يكون له مقابل فى الطبيعة .
 النظرية تبناها فلاسفه وعلماء كتير بعد كده زي اسحاق اسرائيلي والفريد تارسكي .

نظرية الترابط المنطقي 
 بيعتقد اتباع النظرية دي ان الشئ بيكون حئيئي لما يكون له مقابل بحد معين من العناصر فى النظام العام , غالبا بتكون اكبر من الافتراضات المنطقية البسيطة .
 وبالتالي هما بينظروا للنظام ككل , والعلماء هعنا مختلفين هوا فيه نظام واحد اصلا ولا عدة انظمة !؟
 اغلب فلاسفتها من العقلانيين زي سبنوفا وليبينيز وهيجل والفيلسوف البريطاني برادلي .

نظرية البُن 
 اصحاب النظرية دي بيقولوا ان الحئيئة والصح اتكونوا كنتيجة اجتماعية , جايه من تراكم تاريخي وثقافي .
 وبيقولوا ان التنوع فى الكائنات من اعراق واجناس وانواع مجاش غير عبر سنين وكمان الحئيئة زيهم اتبنت عبر السنين .
 بالنسبه لهم التاريخ والثقافه هما اللى صنعوا الانسان مش العكس .
 اشهر المؤيديين ليها هو الفيلسوف ماركس .

نظرية الاجماع 
 بيقولوا الحئيئة او الصح هو اللى يتفق عليه مجموعة من الناس سواء كان كل البشر او بس مجموعه منهم .
 اشهر فلاسفتها هو جرجين هابيرماس ونيكولاس ريشر .

نظرية العمل ( البرجماتيه ) 
 اشهر فلاسفتها فى القرن العشرين تشارليز بيرس اللى انشاها و ويليام جيمس وجون ديوي .
 دول بيقولوا ان الواقع هو اللى بيفرض الحئيئة وبيشوفوا ان الحئيئة بالتالي متغيرة لان الواقع نفسه ممكن يتغير .

نظرية تجريدية 
 الفلاسفه بتوعها رفضوا انهم يربطوا الحئيئة لافتراضات عامه او جمل عامة ,انما الشئ ممكن يكون حئيئي لوحدة , يعني 2+2=4 دا حئيئي وصح من غير ما نحتاج اننا نقول انها صح ومن غير اى افتراضات . وان الكلمة دي نفسها ملهاش لازمة لان 2+2=4دي حئيئة مجردة .
 
 
 كمان فيه نظريات تانية كتير لكتير من الفلاسفه

المصدر 
 ويكيبديا انجليزى, ترجمة بتصريف

اخلاق
فلسفه